#  Minijatura za inačicu od 09:37, 13. listopada 2008.

**REPUBLIKA HRVATSKA**

**LIČKO-SENJSKA ŽUPANIJA**

**GRAD GOSPIĆ**

**Povjerenstvo za provedbu natječaja**

KLASA: 112-04/23-01/7

URBROJ: 2125-1-04-23-03

Gospić, 10. studenoga 2023. godine

Sukladno odredbama članka 19.-23. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" br. 86/08, 61/11, 04/18 i 112/19), Povjerenstvo za provedbu javnog natječaja daje slijedeću:

**OBAVIJEST I UPUTU**

**kandidatima/kandidatkinjama u postupku natječaja za prijam službenika/službenice**

**u službu u Grad Gospić, Gradski upravni odjel za komunalne djelatnosti i zaštitu okoliša,**

**Odsjek za naplatu komunalnih prihoda i e-nekretnine**

**I. OBJAVA NATJEČAJA**

Pročelnik Gradskog upravnog odjela za komunalne djelatnosti i zaštitu okoliša Grada Gospića raspisao je Javni natječaj za prijam službenika/službenice u službu u Grad Gospić, Gradski upravni odjel za komunalne djelatnosti i zaštitu okoliša, Odsjek za naplatu komunalnih prihoda i e-nekretnine (u daljnjem tekstu: Natječaj).

Natječaj je objavljen u Narodnim novinama broj: 135/2023 dana 10. studenoga 2023. godine i na službenim web-stranicama Grada Gospića [www.gospic.hr](http://www.gospic.hr)

Rok za podnošenje prijava je 8 dana od dana objave Natječaja u „Narodnim novinama“.

**Naziv radnog mjesta i opis standardnih mjerila potrebnog stručnog znanja:**

**VIŠI REFERENT ZA NAPLATU KOMUNALNIH PRIHODA - 1 izvršitelj/izvršiteljica na neodređeno vrijeme, uz obavezni probni rad od tri mjeseca**

Opći uvjeti:

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta na koje se osoba prima.

Posebni uvjeti:

* sveučilišni prijediplomski studij ili stručni prijediplomski studij ili stručni kratki studij ekonomske ili upravne struke,
* najmanje jedna (1) godina radnog iskustva na odgovarajućim poslovima,
* poznavanje rada na računalu,
* položen državni stručni ispit.

**II. OPIS POSLOVA I PODACI O PLAĆI – Viši referent za naplatu komunalnih prihoda**:

* obavlja poslove utvrđivanja obveznika za komunalnu naknadu, vodnu naknadu, spomeničku rentu i dr.,
* obavlja knjigovodstvene poslove u svezi naplate prihoda s osnove najamnine, zakupnine, naknade za korištenje javnih površina, komunalnog doprinosa, komunalne naknade, naknade za uređenje voda, spomeničke rente i dr.,
* vodi upravni postupak od donošenja prvostupanjskog rješenja o utvrđivanju obveze plaćanja komunalne naknade, naknade za uređenje voda, spomeničke rente te odgovara za pravovremeno pokretanje ovrhe odnosno iniciranje pokretanja postupka utuživanja i prisilne naplate u skladu sa zakonskom regulativom Republike Hrvatske i propisima Grada Gospića za sva nenaplaćena potraživanja,
* svakodnevno i kontinuirano prati naplatu i pretražuje financijske kartice dužnika te je odgovoran za pravovremeno pokretanje ovrhe za sva nenaplaćena potraživanja po načelu neutralnog pristupa u odnosu na identitet dužnika,
* sudjeluje u izradi tjednih, mjesečnih, kvartalnih, polugodišnjih i godišnjih financijskih i ostalih izvješća o zaduženju i naplati prihoda iz svoje nadležnosti,
* vodi i ažurira postojeću bazu podataka o obveznicima te obrađuje i sistematizira podatke za nove obveznike,
* prati zakone i propise iz svog djelokruga rada,
* obavlja i druge poslove prema svojim znanjima i sposobnostima iz nadležnosti odsjeka, u skladu sa zakonskom regulativom Republike Hrvatske i općim aktima Grada Gospića, po nalogu voditelja odsjeka i pročelnika.

**Podaci o plaći**

Koeficijent složenosti poslova Višeg referenta za naplatu komunalnih prihoda je 2,10 uz osnovicu za izračun plaće u iznosu od 530,89 EUR/ 4.000,00 HRK. Plaću čini umnožak koeficijenta složenosti poslova radnog mjesta na koje je službenik/službenica raspoređen/raspoređena i osnovice za obračun plaće, uvećan za 0,5% za svaku navršenu godinu radnog staža. Dobiveni iznos predstavlja plaću u bruto iznosu.

**III. PROVEDBA POSTUPKA I NAČIN TESTIRANJA**

1. **Natječaj provodi Povjerenstvo za provedbu natječaja, koje obavlja sljedeće poslove:**
	* utvrđuje koje su prijave na natječaj pravodobne i potpune
	* utvrđuje listu kandidata/kandidatkinja prijavljenih na natječaj koji ispunjavaju formalne uvjete propisane natječajem
	* kandidate/kandidatkinje s liste poziva na prethodnu provjeru znanja i sposobnosti
	* provodi postupak provjere znanja i sposobnosti
	* podnosi izvješće o provedenom postupku, uz koje prilaže rang listu kandidata/ kandidatkinja, s obzirom na rezultate provedene provjere znanja i sposobnosti
2. **Prijave kandidata/kandidatkinja koji se ne upućuju u daljnji postupak.** Ukoliko je prijava na natječaj **nepravodobna** (podnesena nakon isteka roka za podnošenje prijave) **i/ili nepotpuna** (ne sadrži svu potrebnu dokumentaciju), ista se neće razmatrati, a osoba koja je podnijela nepotpunu i/ili nepravodobnu prijavu ili osoba koja ne ispunjava formalne uvjete iz Natječaja ne smatra se kandidatom/kandidatkinjom prijavljenim na Natječaj. Osobi koja nije podnijela pravodobnu i urednu prijavu ili ne ispunjava formalne uvjete iz Natječaja dostavit će se pisana obavijest u kojoj će se navesti razlozi zbog kojih se ne smatra kandidatom/kandidatkinjom prijavljenim/prijavljenom na Natječaj. Protiv obavijesti osoba nema pravo podnošenja pravnog lijeka.
3. **Provjera znanja i sposobnosti kandidata/kandidatkinja.** Prethodnoj provjeri znanja i sposobnosti kandidata/kandidatkinja mogu **pristupiti samo kandidati/kandidatkinje koji/koje ispunjavaju formalne uvjete iz natječaja.** Za kandidata/kandidatkinju koji/koja ne pristupi testiranju smatrat će se da je povukao/povukla prijavu na natječaj. Prethodna provjera znanja i sposobnosti kandidata/kandidatkinja obavlja se putem pisanog testiranja i intervjua.

**IV. PRAVILA TESTIRANJA**

1. Po dolasku na provjeru znanja, od kandidata/kandidatkinja bit će zatraženo predočavanje odgovarajuće identifikacijske isprave radi utvrđivanja identiteta. Kandidati/kandidatkinje koji ne mogu dokazati identitet, kao i osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje, neće moći pristupiti testiranju.
2. Za kandidata/kandidatkinju koji/koja ne pristupi testiranju smatrat će se da je povukao/povukla prijavu na Natječaj.
3. Po utvrđivanju identiteta, kandidatima/kandidatkinjama će biti podijeljeni testovi po područjima provjere znanja.
4. Pismena provjera traje 60 minuta (pisani dio).
5. Kandidati/kandidatkinje su dužni/dužne pridržavati se utvrđenog vremena i rasporeda testiranja.
6. Za vrijeme provjere znanja i sposobnosti u prostoriji za testiranje nije dopušteno:
	1. koristiti se bilo kakvom literaturom odnosno bilješkama,
	2. koristiti mobitel ili druga komunikacijska sredstva,
	3. napuštati prostoriju u kojoj se odvija provjera znanja i sposobnosti,
	4. razgovarati s ostalim kandidatima/kandidatkinjama odnosno na bilo koji način remetiti koncentraciju kandidata/kandidatkinja.
7. Ukoliko pojedini kandidat/kandidatkinja prekrši naprijed navedena pravila biti će udaljen/udaljena s provjere znanja, a njegov/njezin rezultat Povjerenstvo neće priznati niti ocjenjivati.
8. Za svaki dio provjere znanja kandidatima/kandidatkinjama se dodjeljuje od 1 do 10 bodova ili se utvrđuje 0 bodova. Smatra se da su kandidati/kandidatkinje uspješno položili/položile testove ako su iz svakog djela provjere znanja i sposobnosti ostvarili/ostvarile najmanje 50% (5 bodova) na testiranju.
9. Kandidate/kandidatkinje koji/koje su uspješno položili/položile testove Povjerenstvo poziva da pristupe razgovoru (intervju) kojim Povjerenstvo utvrđuje interese, profesionalne ciljeve i motivaciju za rad u Gradu Gospiću. Rezultati intervjua boduju se od 1 do 10.
10. Nakon provedenog testiranja i intervjua Povjerenstvo utvrđuje **Rang listu kandidata/ kandidatkinja** prema ukupnom broju bodova ostvarenih na testiranju i razgovoru.
11. Povjerenstvo izrađuje, i uz ranije utvrđenu Rang-listu kandidata/kandidatkinja, podnosi pročelniku **Izvješće o provedenom postupku provjere znanja i sposobnosti**.
12. Pročelnik Upravnog tijela donosi **rješenje o prijmu u službu** izabranog kandidata/ kandidatkinje. Rješenje će biti dostavljeno svim kandidatima/kandidatkinjama prijavljenim na Natječaj. Protiv rješenja o prijmu u službu kandidat/kandidatkinja koji nije primljen/primljena može podnijeti žalbu Gradonačelniku u roku od 15 dana od dana dostave rješenja o prijmu.
13. Izabrani kandidat/kandidatkinja **mora** dostaviti uvjerenje o zdravstvenoj sposobnosti po obavijesti o izboru u roku od 8 dana, a prije donošenja **rješenja o prijmu**.
14. **Poziv za testiranje bit će objavljen na službenoj web-stranici i oglasnoj ploči Grada Gospića, najmanje pet (5) dana prije testiranja.**

**V. PODRUČJE TESTIRANJA**

Prethodna provjera znanja i sposobnosti kandidata/kandidatkinja obuhvaća pisano testiranje i intervju. Za svaki dio provjere znanja i intervju kandidatima/kandidatkinjama se dodjeljuje broj bodova od 1 do 10.

**a) Pisano testiranje sastoji se od:**

Općeg i posebnog dijela

**b) Intervju s Povjerenstvom za provedbu natječaja**

Intervju se provodi samo s kandidatima/kandidatkinjama koji su ostvarili najmanje 50% bodova iz svakog dijela pisanog testiranja, a s istim se utvrđuju interesi, profesionalni ciljevi i motivacija kandidata/ kandidatkinja za rad u Gradu Gospiću.

**VI. PRAVNI I DRUGI IZVORI ZA PRIPREMANJE KANDIDATA/KANDIDATKINJA ZA TESTIRANJE**
**1. Opći Dio**

**1.1.** Ustav Republike Hrvatske („Narodne novine“ br. 56/90, 135/97, 8/98, 113/00, 124/00, 28/01,

 41/01, 55/01, 76/10, 85/10, 05/14);

**1.2.** Zakon o lokalnoj i područnoj (regionalnoj) samoupravi („Narodne novine“ br. 33/01, 60/01,

 129/05, 109/07, 125/08, 36/09, 150/11, 144/12,19/13 i 137/15, 123/17, 98/19 i 144/20);

**1.3.**  Zakon o općem upravnom postupku („Narodne novine“ br. 47/09 i 110/21);

**1.4.** Zakon o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 04/18, 112/19).

**2. Posebni dio**

**2.1** Zakon o komunalnom gospodarstvu („Narodne novine“ br. 68/18, 110/18 i 32/20);

* 1. Opći porezni zakon („Narodne novine“ br. 115/16, 106/18, 121/19, 32/20 i 42/20 – dio koji se odnosi na ovršni postupak);
	2. Zakon o provedbi ovrhe na novčanim sredstvima („Narodne novine“ br. 68/18, 02/20, 46/20 i 47/20);
	3. Odluka o komunalnoj naknadi Grada Gospića („Službeni vjesnik Grada Gospića“ br. 1/19, 4/19, 9/20 i 14/22).

**POVJERENSTVO ZA PROVEDBU NATJEČAJA**